open-index/open-wikipedia-markdown huggingface dataset:
பெரியார் (திரைப்படம்)

பெரியாரின் வாழ்க்கை வரலாற்றை மையமாக வைத்து 2007 ஆம் ஆண்டு வெளியிடப்பட்ட தமிழத் திரைப்படம்** பெரியார்** ஆகும். இத்திரைப்படம் தெலுங்கு மொழியில் *பெரியார் ராமசாமி நாயக்கர்* எனும் பெயரில் மொழிமாற்றம் செய்து வெளியிடப்பட்டது. இத்திரைபடத்தில் பெரியாராக சத்தியராஜ் நடித்தார்.  ஞான ராஜசேகரன் இப்படத்தை இயக்கியுள்ளார்.  இப்படத்தை உருவாக்குவதற்கு 95 இலட்சம் தமிழ்நாடு அரசால் வழங்கப்பட்டது. இப்படத்தை லிபர்டி கிரியேஷன்ஸ் சார்பில் கோ.சாமிதுரை தயாரித்தார்.

## நடிகர்கள்
*சத்யராஜ் - ஈ. வெ. இராமசாமி
*சந்திரசேகர் - பெரியாரின் தோழன் எஸ். இராமநாதன்
*ஜோதிமயி - நாகம்மாள்
*குஷ்பூ - மணியம்மை
* நிழல்கள் ரவி
* ஆர்த்தி குமார் - சக்ரவர்த்தி இராசகோபாலாச்சாரி ('இராஜாஜி')
*எஸ். எஸ். ஸ்டான்லே - கா. ந. அண்ணாதுரை
*மோகன் ராமன் -  அம்பேத்கர்
*சொர்ணமால்யா (நடிகை)
*டைப்பிஸ்ட் கோபு - நிருபர்

## பாடல்கள்
பாடலாசிரியர் - வைரமுத்து, இசையமைப்பு - வித்யாசாகர்
* பகவான் ஒரு நாள், ஆகாயம் படைச்சார் - மதுபாலகிருஷ்ணன் குருசரண், சூர்யபிரகாஷ், முரளிதரன் 
* இடை தழுவிக்கொள்ள, ஜடை தடவிக்கொள்ள - பிரியா சுப்பிரமணியன்
* கடவுளா நீ கல்லா - மதுபாலகிருஷ்ணன் குருசரண், மானிக்கா வினாயகன், சந்திரன், ரோசினி  
* தை தை தை பெண்ணுரிமை செய் செய் - மாணிக்க விநாயகம், விஜயலட்சுமி சுப்பிரமணியன்
* தாயும் யாரோ, தந்தை யாரோ, நானும் யாரோ யார் யாரோ? - மது பாலகிருஷ்ணன்

## விமர்சனம்
ஆனந்த விகடன் வார இதழில் எழுதிய விமர்சனத்தில் "பெரியாரின் இளமைக் கால விஷயங்களைச் சற்று வேகப்படுத்தி நீளத்தைக் குறைத்திருந்தால், அரசியல் மாற்றங்கள் நிறைந்த பிற்பகுதி வரலாற்றுக்கு இன்னும் தாராளமாக இடம் கொடுத்திருக்க முடியுமே! பெரியாரை பகுத்தறிவுப் பகலவனாகப் பேரொளி வீசவைத்த இன்னும் பல சம்பவங்களையும் விறு விறுப்பாகக் காட்டியிருக்க முடியுமே! இந்தத் தலைமுறையின் மனதில் பெரியாரின் பெருமைகளைக் கூடுதல் பொலிவோடு பதியவைத்திருக்கவும் முடியுமே! மற்றபடி, ஓர் இமயத்தை செல்லூலாய்டில் பதிவு செய்யும் இந்த முயற்சியை, மதிப்பெண் தராசினால் நிறுத்துப் பார்க்க இயலுமா, என்ன!" என்று எழுதினர்.

## இவற்றையும் பார்க்க
* பாரதி
* காமராஜ்

## மேற்கோள்கள்

## வெளி இணைப்புகள்
* நான் 'கண்ட' பெரியார் !
* "பெரியார்"
* ஒரு சகாப்தத்தின் வரலாறு" - பெரியார் திரைப்பட விமர்சனம் 
* பெரியார் ஒரு உணர்ச்சி காவியப் பதிவு.... 
* பெரியார் திரைப்படம் -ஓர் அனுபவம் 
* 6 மொழிகளில் பெரியார் - தட்ஸ் தமிழ் கட்டுரை
* பெரியார் படப் பாடல்கள் 
* பெரியார் திரைப்படம் - கள்ளுக்கடையோடு நின்றுபோன மறியல்
*  Periyar Review - by Settu Shankar - 
* Periyar is path-breaking - 
* http://www.periyarmovie.com/  - 

பகுப்பு:வரலாற்றுத் தமிழ்த் திரைப்படங்கள்
பகுப்பு:தமிழ் ஆவணத் திரைப்படங்கள்
பகுப்பு:2007 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வாழ்க்கை வரலாற்றுத் திரைப்படங்கள்
பகுப்பு:சிறந்த திரைப்படத்திற்கான இந்திய தேசிய விருது வென்ற தமிழ்த் திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:வைரமுத்து இயற்றிய திரைப்பாடல்கள்
பகுப்பு:பெரியார் ஈ. வெ. இராமசாமி
பகுப்பு:உண்மை நிகழ்வுகளைத் தழுவிய தமிழ்த் திரைப்படங்கள்
கலத்தியா

thumb|250px|ஹவாய் தாவரவியற்பூங்காவில் உள்ள கலத்தியா ''சில்வர் பிளேட்''

***கலத்தியா*** என்பது அறிவியல் வகைப்பாட்டின்படி, மரந்தாசியே (*Marantaceae*) குடும்பத்தைச் சேர்ந்த ஒரு தாவரச் சாதி (*genus*) ஆகும். இச் சாதியில் ஏறத்தாழ இருபத்தைந்து இனங்கள் உள்ளன. அமெரிக்காவின் வெப்ப வலயப் பகுதிகளைத் தாயகமாகக் கொண்ட இச் சாதியின் பல இனங்கள் வீட்டுத் தாவரங்களாக வளர்க்கப்படுகின்றன. இவற்றுட் சில இனங்களின் இலைகள் வரிக்குதிரையின் கோடுகளை ஞாபகப்படுத்துவதால் *வரிக்குதிரைத் தாவரங்கள்* (*Zebra plants*) என அழைக்கப்படுவதுண்டு.

## இனங்கள்
கலத்தியா தாவரச் சாதியில் உள்ள இனங்களுட் சில பின்வருமாறு:

*[[கலத்தியா அல்பேர்ட்டீ]] (*Calathea Albertii*)*
*[[கலத்தியா குரோகாட்டா]] (*Calathea Crocata*)*
*[[கலத்தியா லான்சிஃபோலியா]] Calathea lancifolia)*
*[[கலத்தியா லொயேசேனென்]] (Calathea loeseneri)*
*[[கலத்தியா லூசே]] (Calathea louisae)*
*[[கலத்தியா மக்கொயானா]] (Calathea makoyana)*
*[[கலத்தியா ஓர்பிஃபோலியா]] (Calathea orbifolia)*
*[[கலத்தியா ஓர்னாட்டா]] (Calathea ornata)*
*[[கலத்தியா ரோசோபிக்டா]] (Calathea roseopicta)*
*[[கலத்தியா ரூஃபிபார்பா]] (Calathea rufibarba)*
*[[கலத்தியா அண்டுலாட்டா]] (Calathea undulata)*
*[[கலத்தியா வார்சேவிச்சீ]] (Calathea warscewiczii)*
*[[கலத்தியா சீபிரீனா]] (Calathea zebrina)*

## மேற்கோள்கள்

பகுப்பு:அலங்காரத் தாவரங்கள்
பகுப்பு:தாவரவியல் பெயருடையக் கட்டுரைகள்
பன்னாட்டுத் தீயணைக்கும் படையினர் நாள்

**பன்னாட்டுத் தீயணைக்கும் படையினர் நாள்** (*International Firefighters' Day*) மே 4ஆம் நாளன்று ஆண்டுதோறும் நினைவுகூரப்பட்டு வருகிறது.

## பின்னணி
வழக்கமாக இந்நாளன்று ஐரோப்பிய நாடுகளில் தீயணைப்பும் படையினர் நாள் கொண்டாடப்பட்டு வந்தது. எனினும் 1999 ஆண்டு ஜனவரி 4 அன்று அவுஸ்திரேலியாவில் இடம்பெற்ற பெரும் காட்டுத்தீயைக் கட்டுப்படுத்தும் போராட்டத்தில் உயிரிழந்த ஐந்து தீயணைக்கும் படையினரை நினைவுகூருவதற்கு ஆதரவாக உலகெங்கும் மின்னஞ்சல் மூலமாக இடம்பெற்ற பரப்புரையினை அடுத்து மே 4ஆம் நாளை உலகெங்கும் நினைவுகூர முடிவுசெய்யப்பட்டது.

## மேற்கோள்கள்

## வெளி இணைப்புகள்
* பன்னாட்டு தீயணைக்கும் படையினர் நாள் (IFFD) 

பகுப்பு:மே சிறப்பு நாட்கள்
பிகோனியா

**பிகோனியா** என்பது அறிவியல் வகைப்பாட்டு அடிப்படையில், பிகோனியேசியே (Begoniaceae) குடும்பத்தைச் சேர்ந்த ஒரு பூக்கும் தாவரப் பேரினம் ஆகும். இக் குடும்பத்தில் இரண்டு சாதிகள் மட்டுமே உள்ளன. *சிம்பிகோனியா* சாதி இப்பொழுது பிகோனியாவுக்குள் சேர்க்கப்பட்டுள்ளது. ஏறத்தாழ 1500 இனங்களை உள்ளடக்கிய பிகோனியா மிகப் பெரிய பத்துப் பூக்கும் தாவரச் சாதிகளுள் ஒன்றாகும்.

இவற்றிற் பல, வெள்ளை, இளஞ் சிவப்பு, மஞ்சள் போன்ற பல்வேறு நிறங்களிலான கவர்ச்சிகரமான பூக்கள், அழகிய இலைகள் போன்றவற்றைக் கொண்டிருப்பதால் இச் சாதியைச் சேர்ந்த பெருமளவிலான இனங்களும், கலப்பினங்களும் பயிரிடப்பட்டு வருகின்றன. இச் சாதியைச் சேர்ந்த இனங்கள் வெவ்வேறு கண்டங்களில் இருந்து வந்தாலும் கூட அவையனைத்தையும் ஒன்றுடன் ஒன்று சேர்த்துக் கலப்பினங்களை உருவாக்க முடிவது இந்தச் சாதிக்குரிய சிறப்பியல்பாகும். இதனால் இச் சாதியில் ஏராளமான கலப்பின வகைகள் காணப்படுகின்றன. அமெரிக்க பிகோனியாச் சங்கம் பிகோனியாக்களைப் பல்வேறு குழுக்களாக வகைப்படுத்தியுள்ளது. இவ் வகைப்பாடு, பிரம்பு வகை (cane-like), செடிவகை (shrub-like), குமிழ்த் தாவரவகை, கிழங்குத்தாவர வகை, தடித்த தண்டு கொண்டவை போன்ற அடிப்படையில் அமைந்துள்ளன. பெரும்பாலும் இவ் வகைப்பாடு முறையான அறிவியல் வகைப்பாட்டுடன் பொருந்துவதில்லை. சில கலப்பினங்கள் பல குழுக்களுக்குரிய இயல்புகளைக் கொண்டிருப்பதுடன், சில எந்தக் குழுவுக்குமே பொருந்திவராத நிலையும் உள்ளது.

## பயிரிடுதல்

பயிரிடுதல் தொடர்பில் வேறுபட்ட பிகோனியாக் குழுக்களுக்கு வெவ்வேறுவகை நிலைமைகள் தேவைப்படுகின்றன. ஆனால், பல பிகோனியா இனங்கள் வெப்ப வலயப் பகுதிகளைச் சேர்ந்தவை ஆதலால், இவ்வினங்களும், அவற்றின் கலப்பினங்களும் பொதுவாக இள வெப்பச் சூழ்நிலைகளில் சிறப்பாக வளர்கின்றன. பொதுவாக இவை காடுகளில் மரங்களுக்கு அடியில் வளரும் தாவரங்களாக இருப்பதனால், இவை வளர்வதற்கு நிழல் தேவைப்படுகின்றது. கூடிய வெப்பப் பகுதிகளில் உள்ள சில இனங்கள் முழுமையான சூரிய ஒளியையும் கூடத் தாங்கி வளரக்கூடியவையாக உள்ளன. பொதுவாக பிகோனியாக்களுக்கு, தொடர்ச்சியாக ஈரலிப்பாகவோ அல்லது முழுமையாக வரண்டுபோகும் தன்மையோ இல்லாத ஆனால், இலகுவாக நீர் வடியக்கூடிய வளர்ச்சி ஊடகம் தேவை. பெரும்பாலான பிகோனியாக்கள் ஆண்டு முழுதும் வளரவும், பூக்கவும் கூடியன எனினும், குமிழ் வகைப் பிகோனியாக்களுக்கு உறக்கநிலைக் காலம் உள்ளது. இக் காலத்தில் குமிழ்களைக் குளிர்ச்சியாக வறண்ட சூழலில் சேமித்து வைக்கலாம்.

செம்பஃபுளோரன்ஸ் குழுவைச் சேர்ந்த பிகோனியாக்கள் பெரும்பாலும் படுக்கைத் தாவரங்களாக (bedding plants) வெளியில் வளர்க்கப்படுகின்றன. குமிழ் வகைப் பிகோனியாக்கள் பூஞ்சாடிகளிலேயே பெரிதும் வளர்க்கப்படுகின்றன.

## Gallery

Image:B. aconitifolia JV 250x242.jpg|''பிகோனியா செடி
Image:Begonia_1.jpg|ஒரு பூக்கும் பிகோனியா இனம்
Image:Yellow_begonia.jpg|பிகோனியாவின் கலப்பின வகைகளின் பூக்கள் மஞ்சள் உட்படப் பல நிறங்களில் உள்ளன.
Image:Begonia 'Parviflora' Leaf 3000px.jpg|பிகோனியா இலை
File:Begonia blossoms maleandfemale.jpg|ஆண் மற்றும் பெண் பிகோனியா பூக்கள்
Image:Nautilus leaf begonia Surreybrooke farm 2012-07-1.jpg|
File:Begonia 0.jpg|பிகோனியா
File:Begonia leaf.jpg|பிகோனியா இலை


பகுப்பு:மூவடுக்கிதழிகள்
பகுப்பு:தாவரப் பேரினங்கள்
சென்ஸ் அண்ட் சென்சிபிலிடி (நாவல்)

right|thumb|200px|முதல் பக்கம்
**சென்ஸ் அன்ட் சென்சிபிலிடி** (*Sense and Sensibility*) 1811 ல் வெளியான பிரபலமான ஆங்கில நாவலாகும். இதன் ஆசிரியன் ஜேன் ஆஸ்டின் என்பவராவார். இக்கதை பெரும்பாலும் அக்காலத்து ஆங்கிலேயப் பாரம்பரியம், அதன் பின்னாலுள்ள வரட்டுக் கெளரவம் என்பவற்றைக் படம் பிடித்துக்காட்டுவதாக உள்ளது. இந்தக் கதை பல தடவை திரைப்படங்களாகவும்(தமிழில் கண்டுகொண்டேன்  கண்டுகொண்டேன்), தொலைக்காட்சித் தொடர்களாகவும் வெளிவந்துள்ளது.

## வெளி இணைப்பு
* மின்னூல் குட்டன்பேர்க் திட்டம்

பகுப்பு:ஆங்கில மொழிப் புதினங்கள்
ஆரி பாட்டர் அண்டு த காப் பிளட்டு பிரின்சு (நூல்)

***ஆரி பாட்டர் அண்டு த காப் பிளட்டு பிரின்சு*** (*Harry Potter and the Half-Blood Prince*) என்பது ஜே. கே. ரௌலிங்கின் *[[ஆரி பாட்டர்]]* தொடரில் வரும் ஆறாவது புதினமாகும். இப்புதினம்  16 சூலை 2005 அன்று புலூம்சுபெரியால் ஐக்கிய இராச்சியத்திலும், இசுகொலாசுடிக்கால் ஐக்கிய அமெரிக்க நாடுகளிலும், ரெயின்கோசுட்டால் கனடாவிலும் வெளியிடப்பட்டது. இது கதையின் கதாநாயகனாகிய ஆரி பாட்டர், ஆக்வாட்சில் தனது ஆறாவது வருடம் பயின்று கொண்டு வோல்டெமோர்டிற்கு எதிராக ஆக்வாட்சின் தலைமையாசிரியரும், ஆரியின் வளவாளருமான அல்பசு டம்பிள்டோருடன் சேர்ந்து இறுதிப் போருக்காக முன்னாயுத்தங்களை செய்வது பற்றி இக்கதை தொடர்கின்றது.

## மேற்கோள்கள்

06
பயனெறிமுறைக் கோட்பாடு

**பயனெறிமுறைக் கோட்பாடு** அல்லது **பயனோக்கு கோட்பாடு** (*Utilitarianism*) என்பது ஒரு செயலின் ஒழுக்க மதிப்பு அதன் ஒட்டுமொத்த பயனுடைமையைப் பொருத்தே அமைகிறது என்ற அடிப்படையிலான மெய்யியல் கோட்பாடு ஆகும். இது ஒரு வகையான விளைவுநெறிமுறைக் கோட்பாடு ஆகும். இக்கோட்பாட்டின்படி *பயனுடைமை* என்பது பெருக்கப்பட வேண்டிய அடிப்படைப் பண்டமாகக் கருதப்படுகிறது. எது பயனுடைமை என்பதில் இக்கோட்பாட்டாளர்கள் வெவ்வேறு கருத்துக்களைக் கொண்டுள்ளனர். மகிழ்ச்சி மற்றும் இன்ப நலம் என்பதே நற்பயன் என்பது ஒரு சாராரின் எண்ணம். பீட்டர் சிங்கர் போன்ற விருப்பச்சார்பு பயனோக்காளர்கள் எது நற்பயன் என்பது கோட்பாட்டைப் பின்பற்றுபவர்களின் இயல்பான விருப்பத்தைப் பொருத்த வரையப்படுகிறது என்று கருதுகின்றனர். அதேபோல் பொதுவாக மக்கள் நலனை மையப்படுத்தியே நற்பயன் வரையறுக்கப்பட்டாலும் ஒட்டுமொத்த பயன் என்கிற பொழுது மாக்களையும் உட்படுத்தி புலனுணர்வு பெற்ற அனைத்து மெய்ம்மைகளின் நலனும் கருதப்பட வேண்டும் என்று ஒரு சாரார் எண்ணுகின்றனர்.

## வரலாறு
thumb|எபிகியூரசின் பளிங்கு உருவச்சிலை
மேற்கத்திய மெய்யியல் வரலாற்றில் இக்கோட்பாட்டின் துவக்கங்கள் எபிகியூரஸ் என்ற கிரேக்க மெய்யியல் அறிஞரின் கருத்துகளில் உள்ளதாகக் கருதப்படுகிறது. இருப்பினும் ஒரு கருதுமுறையாக, இதைத் துவக்கத்தில் ஜெரமி பெந்தாம்தான்  வளர்த்தெடுத்ததாக ஏற்றுக் கொள்ளப்படுகிறது. அவரைப் பொருத்தமட்டில் வலியும் மகிழ்வுமே உலகில் அனைத்திலும் உள்ளார்ந்த மதிப்புடையவைகள் ஆவன. இத்தற்கோளிலிருந்து அவர் பயனுடைமையை வரையறுக்க விழைந்தார். அதன்படி மிகக்கூடுதலான நபர்களுக்கு மிகுதியான மகிழ்ச்சியை எது தருகிறதோ அதுவே பயன்தரும் பண்டமெனக் கொண்டார். பிற்பாடு இது இருவேறு திக்குகளில் இட்டுச்செல்லவல்ல வரையறை என்றுணர்ந்து "பெருமகிழ்ச்சிக் கோட்பாடு" என தனது கோட்பாட்டைத் திருத்திக் கொண்டார்.

## இவற்றையும் காண்க
* நலத்தேவைகளின் சமபாவனைச் சிந்தனை

## குறிப்புகளும் மேற்கோள்களும்


பகுப்பு:பயனெறிமுறைக் கோட்பாடு
பகுப்பு:திறன்மிகு ஒப்புரவாண்மை
ஆரி பாட்டர் அண்டு த ஆர்டர் ஆப் த பீனிக்சு (நூல்)

***ஆரி பாட்டர் அண்டு த ஆர்டர் ஆப் த பீனிக்சு*** (*Harry Potter and the Order of the Phoenix*) என்பது ஜே. கே. ரௌலிங்கின் *[[ஆரி பாட்டர்]]* தொடரில் வரும் ஐந்தாவது புதினமாகும். இது ஆரி பாட்டரின் வாழ்க்கை ஆக்வாட்சின் ஐந்தாவது ஆண்டில் இலோர்டு வோல்டெமோர்ட்டின் திருப்பத்தையும், ஆக்வாட்சில் பரீட்சைகளையும், மந்திர அமைச்சரவையையும் எவ்வாறு சமாளிக்கின்றார் என்பதை பற்றி தொடர்கின்றது. இப்புதினம் 21 சூன் 2003 அன்று புலூம்சுபெரியால் ஐக்கிய இராச்சியத்திலும், இசுகொலாசுடிக்கால் ஐக்கிய அமெரிக்க நாடுகளிலும், ரெயின்கோசுட்டால் கனடாவிலும் வெளியிடப்பட்டது. வெளியிடப்பட்ட முதல் 24 மணி நேரத்தில் ஐந்து மில்லியன் பிரதிகள் வெளியிடப்பட்டன. ஆரி பாட்டர் தொடரிலே மிக நீண்ட புதினம் இதுவாகும்.

## மேற்கோள்கள்

05
மாநகரப் போக்குவரத்துக் கழகம்

**மாநகரப் போக்குவரத்துக் கழகம் - சென்னை** (*Metropolitan Transport Corporation - MTC*) சென்னை நகரில் இயங்கும் நகரப் பேருந்துகளின் துறையாகும். சென்னை மாநகரப் பேருந்துகள் ஒரு நாளைக்கு 42 இலட்சம் பயணிகளுக்கு சேவை புரிகின்றன. சென்னை மாநகரப் போக்குவரத்துக் கழகம் மொத்தம் 3,365 பேருந்துகளை இயக்குகிறது. இப்பேருந்துகள் சென்னை நகரின் சுமார் 40 கி.மீ. வரை மக்களுக்கு சேவை புரிகின்றன.

## தோற்றமும் வளர்ச்சியும்
சென்னை மாநகரப் போக்குவரத்துக் கழகம் (மண்டலம் - I) 1 ஜனவரி 1972ம் ஆண்டு 1029 பேருந்துகளுடன் *பல்லவன் போக்குவரத்துக் கழகம்* என்ற பெயரில் தமிழக அரசால் தொடங்கப்பட்டது. மேலும் பல்லவன் போக்குவரத்துக் கழகம் பிரிக்கப்பட்டு *டாக்டர். அம்பேத்கார் போக்குவரத்துக் கழகம்* என்ற பெயரில் 19 ஜனவரி 1994 முதல் செயல்படத் தொடங்கியது. பின்னர் 1 ஜூலை 1997ல் பல்லவன் போக்குவரத்துக் கழகம் மாநகரப் போக்குவரத்துக் கழகம் (சென்னை மண்டலம் - I), டாக்டர். அம்பேத்கார் போக்குவரத்துக் கழகம் மாநகரப் போக்குவரத்துக் கழகம் (சென்னை மண்டலம் - II) என்ற பெயரிலும் மாற்றப்பட்டு செயல்படுத்தப்பட்டன. பின்னர் நிர்வாகக் காரணங்களுக்காக 10 ஜனவரி 2001ல் மாநகரப் போக்குவரத்துக் கழகம் (சென்னை மண்டலம் - II) மாநகரப் போக்குவரத்துக் கழகம் (சென்னை மண்டலம் - I) உடன் இணைக்கப்பட்டு இன்றுவரை செயல்பட்டு வருகிறது. 

இன்று மொத்தம் 3,637 பேருந்துகள், 25 பணிமனைகள், குரோம்பேட்டையில் பேருந்து கட்டமைக்கும் பிரிவு, கலைஞர் கருணாநிதி நகரில் பயணச்சீட்டு அச்சிடும் பிரிவு மற்றும் பட்டுலாஸ் சாலையில் பழுதுபார்க்கும் பிரிவு ஆகியவை இயங்கிவருகின்றன. இத்துறையின் தலைமையகமான *பல்லவன் இல்லம்* எழும்பூரில் உள்ள பல்லவன் சாலையில் அமைந்துள்ளது.

## பேருந்து சேவைகள்

## பணிமனைகள்

## இதனையும் காண்க
* அரசு விரைவுப் போக்குவரத்துக் கழகம்
* தமிழ்நாடு அரசுப் போக்குவரத்துக் கழகம் - விழுப்புரம்
* தமிழ்நாடு அரசுப் போக்குவரத்துக் கழகம் - கும்பகோணம்
* தமிழ்நாடு அரசுப் போக்குவரத்துக் கழகம் - சேலம்
* தமிழ்நாடு அரசுப் போக்குவரத்துக் கழகம் - கோவை
* தமிழ்நாடு அரசுப் போக்குவரத்துக் கழகம் - மதுரை
* தமிழ்நாடு அரசுப் போக்குவரத்துக் கழகம் - திருநெல்வேலி

## மேலும் பார்க்க
* அரசு விரைவுப் போக்குவரத்துக் கழகம் (''State Express Transport Corporation - SETC'')
* தமிழ்நாடு அரசுப் போக்குவரத்துக் கழகம் (''Tamilnadu State Transport Corporation - TNSTC'')

## ஆதாரங்கள்

## வெளி இணைப்புகள்
* MTCBus.org - Official Website 

## பிற இணைப்புகள்

* Bus route info 

பகுப்பு:சென்னை போக்குவரத்து
பகுப்பு:தமிழ்நாடு அரசு நிறுவனங்கள்
அபன்யோம் மொழி

**அபன்யோம்** என்பது நைகர் கொங்கோ மொழிகளின் எக்கோயிட் துணை மொழிக் குடும்பத்தைச் சேர்ந்த ஒரு மொழியாகும். இது நைஜீரியாவிலுள்ள கிராஸ் ரிவர் மாநிலப் பகுதியில் வாழும் அபன்யோம் மக்களால் பேசப்பட்டு வருகிறது. இம் மொழியைப் பேசும் மக்கள் தொகை ஏறத்தாழ 12,500 ஆகும். இது தெற்கத்திய பாண்டு மொழிக்குழுவின் ஒரு உறுப்பு மொழியாகும். அபன்யோம் மொழி பாண்டு மொழிகளுக்கு நெருங்கிய தொடர்பு கொண்டது. It is tonal and has a typical Niger-Congo noun class system. 

## வெளியிணைப்புகள்

* அபன்யோம் தொடர்பான எத்னோலொக் அறிக்கை

பகுப்பு:பாண்டு மொழிகள்
அங்கப்போர்

**அங்கப்போர்** (*Angampora*, , "அங்கம்பொர") ஒரு சிங்களத் தற்காப்பு அல்லது சண்டைக் கலையாயாகும்.  அனுராதபுரம் சிங்கள அரச தலைநகராக இருந்த போது அரச வம்சத்தினரும் பிரபுக்களும் பயிலும் கலையாக தோற்றம் பெற்றது. காகவண்ண தீசனின் பத்துத் தளபதிகள் இந்த கலையில் வல்லவர்கள் என இராஜவலிய என்னும் இலக்கியம் குறிக்கிறது. இலங்கையின் கண்டிய அரசு ஆங்கில காலனித்துவத்துக்கு உட்பட்ட போது இக்கலை தடைசெய்யப்பட்டு, அழியலாயிற்று.

## சொற்பிறப்பு
அங்கம் என்பது உடலையும் பொர என்பது போர் செய்தலையும் குறிக்கும். உடலை வைத்து போர் புரியும் கலை என்பதால் இது அங்கம்போர என பெயர் பெற்றது.

## படங்கள்

Image:Angampora stick fight.jpg|தடிகளைக் கொண்டு சண்டையிடுவது.
Image:Angampora sword-shield fight.JPG|இளலன்கம் சண்டைக் காட்சி 
Image:Angampora high click.JPG|பாய்ந்து உதைத்தல் 
Image:Female angampora fighters.JPG|பெண் வீரர்களின் கரடிக் கைச் சண்டை
Image:Angam guru ajantha mahantharachchi.JPG|ஒரு வாள் சண்டைக் காட்சி
Image:Angampora fight with swords and shields.JPG|அங்கம்போர வாள் வீரர்கள்
Image:Male and female angampora fighters.JPG|ஆண் மற்றும் பெண் வீரர்கள்
Image:Angampora sword fighter - ajantha mahantharachchi.jpg|வாள் மற்றும் கேடயம் உடன் அஜந்த மகந்தராசசி
Image:Angampora fight in korathota hill.jpg|கோரதோட மலை உச்சியில் அங்கம்போர வீரர்கள்


## மேற்கோள்கள்

## வெளி இணைப்புகள்

* அங்கம்போர: மன்னர்களுக்கு தொடர்புடைய ஒரு சண்டைக் கலையாகும்(ஆங்கிலத்தில்)

பகுப்பு:சிங்களவர்
பகுப்பு:தற்காப்புக் கலைகள்
கோபாலசிங்கம் சிறிதரன்

**கோபாலசிங்கம் சிறிதரன்** ஒரு மனித உரிமை செயற்பாட்டாளர்.  இவர் இலங்கை இனப்பிரச்சினையின் காரணமாக இலங்கை அரசும் ஈழப் போராளிகளும் செய்யும் மனித உரிமை மீறல்களை ஆவணப்படுத்தி, வெளிப்படுத்தி, தடுப்பதில் ஈடுபட்டு இருக்கின்றார்.

## விருதுகள்

பன்னாட்டு மன்னிப்பு அவை, மனித உரிமைகள் கண்காணிப்பு உட்பட 11 முக்கிய பன்னாட்டு மனித உரிமைகள் அமைப்புகள் இணைந்து வழங்கும்   மனித உரிமைச் செயற்பாட்டாளர்களுக்கான 2007 ஆம் ஆண்டு மார்ட்டின் என்னல்ஸ் விருது இவருக்கு வழங்கப்பட்டுள்ளது. இதன இவர் புருண்டியைச் சேர்ந்த மற்றுமொரு மனித உரிமைச் செயற்பாட்டாளர்ரான கிளேவர் ம்போனிம்ப்பா,  ராஜன் ஹூல் என்பர்களுடன் இணைந்து பெற்றுக் கொண்டார்.

## ஆதாரங்கள்

## வெளி இணைப்புகள்
* Sri Lankans in human rights award -  BBC News
* Announcement of the nominees for the Martin Ennals Award 2007

பகுப்பு:தமிழ் மனித உரிமைச் செயற்பாட்டாளர்கள்
பகுப்பு:இலங்கையின் மனித உரிமைச் செயற்பாட்டாளர்கள்
வீரசோழன்

**வீரசோழன்** (*Veeracholan*)  இந்தியாவின், தமிழக மாநிலத்தின், விருதுநகர் மாவட்டத்தை மாவட்டத்தைச் சேர்ந்த திருச்சுழி வட்டத்தில் அமைந்துள்ள ஒரு சிற்றூர் ஆகும். இவ்வூர் இராமநாதபுரம் மக்களவைத் தொகுதியையும், திருச்சுழி (சட்டமன்றத் தொகுதி)யையும் சேர்ந்தது.

## மக்கள் வகைப்பாடு
இந்திய 2011 மக்கள் தொகை கணக்கெடுப்பின்படி 5,746 மக்கள் இங்கு வசிக்கின்றார்கள்.  இவர்களில் 2,923 ஆண்கள், 2,823 பெண்கள் ஆவார்கள். வீரசோழன் மக்களின் சராசரி கல்வியறிவு 83.37% ஆகும். இது இந்திய தேசிய சராசரி கல்வியறிவான 59.5% விட கூடியதே. வீரசோழன் மக்கள் தொகையில் 14.6% ஆறு வயதுக்குட்பட்டோர் ஆவார்கள். 1341 வீடுகளும் உள்ளன.

## பள்ளிகள்
* 2 அரசு தொடக்கப்பள்ளிகளும், 1 உயர்நிலை பள்ளியும் உள்ளது. 
* அஸ்மா மெட்ரிகுலேசன் என்ற தனியார் உயர்நிலை பள்ளியும் உள்ளது. 
* மதரசா கைராத்துல் இஸ்லாம் என்ற அரபிக்கல்லூரி உள்ளது. இங்கு இசுலாமியக் கல்வியும், மதுரை காமராசர் பல்கலைகழகத்தின் தொலைநிலைக்கல்வி மூலமாக இளங்கலை பட்டப்படிப்பும், முதுகலை பட்டப்படிப்பும் கற்பிக்கப்படுகிறது.

## வழிபாட்டுத்தலங்கள்
*ஜும்-ஆ [[மசூதி]]*,  *சின்ன[[மசூதி]]*, *மதரசா [[மசூதி]]*, ஆகிய 3 மசூதிகள் உள்ளன.  ஸ்ரீ ஹரி சக்கர மூர்த்தி பெருமாள் கோவில் மற்றும் *[[ஈஸ்வரன்|ஸ்ரீ ஆவுடை நாயகி கைலாசநாதர் ஆலயம்]]* மற்றும் கவிராஜ பண்டிதர் ஜீவசமாதி *[[சிறுதெய்வ வழிபாடு|சிறுதெய்வ]] [[கோவில்]]* ஆகிய கோவில்களும் உள்ளன.

## போக்குவரத்து வசதிகள்
காலை 4 மணி முதல் இரவு 10 மணி வரை தொடர்ச்சியான பேருந்து வசதி உள்ளது.

* அருகில் உள்ள தொடருந்து நிலையம் : நரிக்குடி, மானாமதுரை
* அருகில் உள்ள விமான நிலையம் : மதுரை (70 கி.மீ)

## ஆதாரங்கள்

பகுப்பு:விருதுநகர் மாவட்டத்திலுள்ள கிராமங்கள்
சி. ஜெயசங்கர்

**சிவஞானம் ஜெயசங்கர்** (பி. டிசம்பர் 29, 1965) ஒரு சமூகச் செயற்பாட்டாளர்; முதுநிலை விரிவுரையாளர்; ஆய்வாளர்; எழுத்தாளர்; நாடக நடிகர். எழுத்தாளரும் சமூகச் செயற்பாட்டாளருமான கமலா வாசுகியின் துணைவர் இவரென்பது குறிப்பிடத்தக்கது.

## வாழ்க்கைக் குறிப்புகள்
கோண்டாவிலில் பிறந்த இவர் கோண்டாவில் இந்து மகா வித்தியாலம், கொக்குவில் இந்துக் கல்லூரி, யாழ் புனித பரியோவான் கல்லூரி ஆகியவற்றில் கல்வி கற்றார். யாழ்ப்பாணப் பல்கலைக்கழகத்தில் நாடகமும் அரங்கியலும் பிரிவில் சிறப்புப் பட்டம் பெற்றார். கிழக்குப் பல்கலைக்கழகத்தில் *சுதேசிய சமுதாய அரங்காக கூத்தின் மீளுருவாக்கம்* என்ற தலைப்பில் முதுகலைமாணிப் பட்டம் பெற்றார். இப்பொழுது கிழக்குப் பல்கலைக்கழகத்தில் விரிவுரையாளராகப் பணிபுரிகிறார்.

## இவரது பணிகள்
*Third Eye* என்ற இதழை வெளியிடும் இவர் மட்டக்களப்பில் இயங்கும் மூன்றாவது கண் உள்ளூர் அறிவுத்திறன் செயற்பாட்டுக் குழுவின் இணை இணைப்பாளராகச் சேவையாற்றுகிறார். அவ்வமைப்பினரின் *மூன்றாவது கண்* இதழின் இணையாசிரியருமாவார். பலவிதமான சமூகச் செயற்பாடுகள், பட்டறைகள், கூத்துக்கள் போன்ற அரங்க அளிக்கைகள், நூல் வெளியீடுகள் எனப் பலவிதமான சமுதாயச் செயற்பாடுகளில் ஈடுபடுபவராவார்.

பகுப்பு:ஈழத்து எழுத்தாளர்கள்
பகுப்பு:ஈழத்து நாடகாசிரியர்கள்
பகுப்பு:கொக்குவில் இந்துக் கல்லூரி பழைய மாணவர்கள்
வித்தாலி பூர்ணிக்கா

**விதாலி ஃபூர்ணிக்கா** (*Vitaly Fournika*, பி. 1940 - இ. 198?) உருசியாவைச் சேர்ந்த ஒரு தமிழ் அறிஞர். தமது மறைவுவரை தமிழுக்காக பல தொண்டுகளை ஆற்றியவர். பல தமிழ் நூல்களை உருசிய மொழியில் மொழிபெயர்த்தவர். பல நூல்களையும் எழுதியுள்ளார். சோவியத் மக்களுக்கு தமிழ் மக்களையும் அவர்களது கலை, இலக்கியங்களையும் அறிமுகப்படுத்தியவர்.

## வாழ்க்கைக் குறிப்பு
விதாலி பூர்னிக்கா சோவியத் நாட்டில் உக்ரேனில் சாதாரண விவசாயக் குடும்பத்தில் பிறந்தார். லெனின்கிராட்டில் கட்டிடத் தொழிலாளியாக வேலை பார்த்தவர்.

## தமிழ் மொழியில் ஈர்ப்பு
1965 ஆம் ஆண்டில் ஒரு முறை புத்தகக் கடை ஒன்றில் உருசிய மொழியில் பெயர்க்கப்பட்ட இந்தியக் கவிதை நூல் ஒன்று அவர் கண்களுக்குத் தென்பட்டது. அது மகாகவி பாரதியாரின் கவிதைகளின் மொழிபெயர்ப்பு நூல். பாரதியாரின் சிந்தனைகளாலும் கருத்துக்களாலும் ஈர்க்கப்பட்ட வித்தாலி தனது தொழிலையும் உதறித் தள்ளிவிட்டு லெனின்கிராட் பல்கலைக்கழகத்தின் தமிழ்ப் பிரிவில் மாணவனாகச் சேர்ந்தார். *செம்பியன்* என அறியப்பட்ட சோவியத் அறிஞர் சிம்யோன் நூதின் அவர்களிடம் பயிற்சி பெற்றுப் பின்னர் சென்னப் பல்கலைக்கழகத்தில் முனைவர் மு. வரதராசனிடம் பயின்றார். *தமிழகப்பித்தன்* என்று புனைபெயரும் வைத்துக் கொண்டார்.

## தமிழில் கலாநிதி பட்டம்
சோவியத் அறிவியல் பேரவையின் அநுசரணையில் இயங்கிய மாஸ்கோ கிழக்கத்திய கல்விக்கழகத்தில் பயின்று கலாநிதிப் பட்டம் (முனைவர்) பெற்றார். தமது கலாநிதிப் பட்ட ஆய்விற்காக *தற்காலத் தமிழ் இலக்கியம்* மற்றும் ஜெயகாந்தனின் படைப்பிலக்கியம் முதலானவற்றைத் தமது ஆய்விற்காகத் தேர்ந்தெடுத்தார். நூற்றுக்கணக்கான கட்டுரைகளையும் எழுதினார்.

## ஈழத்து இலக்கிய ஆய்வு
ஈழத்து படைப்பிலக்கியங்கள் பலவற்றை உருசிய மொழியில் பெயர்த்திருக்கிறார்.

## இலக்கியப் படைப்புகள்
தமிழகத்தில் தமிழரின் தொன்மை, நம்பிக்கைகள், சடங்குகள்,  போன்றவற்றை ஆராய்ந்து உருசிய மொழியில் அரிய நூல் ஒன்றினையும் வெளியிட்டார். ஆதவனின் *[[என் பெயர் ராமசேஷன்]]* என்ற புதினத்தை உருசிய மொழியில் மொழிபெயர்த்தார். இந்நூல் ஒரு லட்சம் பிரதிகள் விற்பனையானது.

## இவற்றையும் பார்க்கவும்
*உருசியத் தமிழியல்

## உசாத்துணை
* முருகபூபதி, லெ., *நெஞ்சில் நிலைத்த நெஞ்சங்கள்*, சென்னை, 1995

பகுப்பு:தமிழ் வளர்த்த பிற மொழியினர்
பகுப்பு:உருசியத் தமிழறிஞர்கள்
பகுப்பு:1940 பிறப்புகள்
இலங்கை சுதந்திரக் கட்சியின் புதிய அரசியல் திட்டம், 2007

இலங்கை சுதந்திரக் கட்சி இனப்பிரச்சினையை தீர்ப்பதையும் இலங்கையின் ஒருமைப்பாட்டை காப்பதையும் முதன்மை நோக்கங்களாக கொண்டு மே 1, 2007 அன்று All Party Representative Committee (APRC) க்கு சமர்ப்பித்த திட்டமே **இலங்கை சுதந்திரக் கட்சியின் புதிய அரசியல் திட்டம்** ஆகும்.  இத்திட்டத்தில் தற்போதைய அதிகாரம் மிக்க சனாதிபதி முறையை நீக்குவது தொடர்பாக வாக்குபதிவு, மாவட்ட நிலையில் அதிகாரப் பரவலாக்கம், சிங்களத் தமிழ் மொழிகளுக்கு சம உரிமை போன்ற விடயங்கள் விளக்கப்பட்டுள்ளன.  

## முக்கிய அம்சங்கள்
* மாவட்ட அடிப்படையிலான அதிகாரப் பரவலாக்கல்
* பிரபுக்கள் சபை - Senate Chamber
* தேசிய நில நீர் வாரியம்
* district ethnic ombudsman
* முழு செயலாற்று அதிகாரம் மிக்க சனாதிபதி முறையை நீக்குதல் தொடர்பாக வாக்கெடுப்பு 

## விமர்சனங்கள்
இந்த புதிய அரசியல் திட்டம் அரசியலை 30 மாவட்டங்களுக்கு பிரித்து தருவது என்ற போர்வையில், சிறுபானமை மக்களின் வலிவை பிரித்து பலவீனப்படுத்தவே உதவும் என்று விமர்சிக்கப்பட்டுள்ளது.  

## இவற்றையும் பார்க்க
* இலங்கை இனப்பிரச்சினைக் காலக்கோடு

## மேற்கோள்கள்


## வெளி இணைப்புகள்
* SLFP proposals for lasting solution to ethnic issue  - 

பகுப்பு:இலங்கை இனப்பிரச்சினை
தமிழ்நாடு தானுந்து தொழிற்துறை

தமிழ்நாட்டில் நடைபெறும் தானுந்து வடிவமைப்பு, உற்பத்தி, விற்பனை ஆகியவற்றை **தமிழ்நாடு தானுந்து தொழிற்துறை** எனலாம்.  இந்தியாவில் தானுந்து தொழிற்துறையில் தமிழ்நாடு முதன்மை பெறுகின்றது.  தானுந்து உற்பத்தியில் முன்னிற்கும் பல பன்னாட்டு வர்த்தக நிறுவனங்கள் தமிழ்நாட்டில் தமது உற்பத்தி நிலையங்களை நடத்திவருகின்றன.  இதன் காரணமாகத் தமிழ்நாட்டுக்கு, குறிப்பாக சென்னைக்கு "இந்தியாவின் டெட்ராய்ட்" என்று ஒரு குறிப்பு பெயர் உண்டு . 

## வரலாறு
1948ஆம் ஆண்டு, 'ஆஸ்டின் தானுர்ந்தி' தயாரிப்புகாக் அசோக் லேலண்ட் நிறுவப்பட்டது. இன்று அசோக் லேலண்ட் டிரக்குகள், பஸ் முதலியவற்றை தமிழ்நாட்டில் உள்ள மூன்று தொழில்சாலையில் இருந்து தயாரிக்கிறது..போர்ட் நிறுவனம் 1995ஆம் ஆண்டு மகேந்திரா அண்டு மகேந்திரா நிறுவனத்துடன் 50:50 கூட்டு அடிப்படையில் சென்னையில் நிறுவப்பட்டது. பின்னர் 1998 போர்ட் நிறுவனம், பெரும்பான்மை பங்குகளை வாங்கி போர்ட் இந்தியா நிறுவனம் என்று மாற்றப்பட்டது.கொரியாவை சேர்ந்த ஹுன்டாய் நிறுவனம் 1996ம் ஆண்டு திருப்பெரும்புதூரில் நிறுவப்பட்டது.

தமிழ்நாட்டின் தொழிற்துறை முதலீட்டு அதிகரிக்க,  முதலீட்டு நட்பு ஆட்சிகள், நல்ல உள்கட்டமைப்பு, துறைமுகம் ஆகியவற்றை காரணங்களாக கூறலாம். அமெரிக்கவின் கேட்டர்பிள்ளர், ஜப்பானின் கோமாட்சு, தென் கொரியாவின் தூசான் ஆகியவை, பூமியின் நகரும் உபகரணங்கள் தயாரிக்க சென்னையை தேர்ந்தெடுத்துள்ளன. சென்னை-திருப்பெரும்புதூர்-ஓரகடம் ஆட்டோமொபைல் தயாரிக்கும் மையமாக உள்ளது.தேசிய வாகன சோதனை ஆராய்ச்சி மற்றும் அபிவிருத்தி மையம் 450 கோடி முதலீட்டில் ஓரகடத்தில் அமைய உள்ளது. இதன் மூலம், வாகன உற்பத்தியாளர்கள் வடிவமைப்பு, மாசு, செயல்திறன் தரநிலைகளை சோதனை செய்து கொள்ளாம்.

## தானுந்து தொழிற்சாலைகள் (தமிழ்நாடு)

இந்தியாவின் தானுந்து உற்பத்தி மற்றும் உதிரிப்பாகங்கள் துறையின் 30% தமிழ்நாட்டில் உள்ளது.ஹுன்டாய்[கொரிய நிறுவனம்] வருடத்தில் 3,30,000 கார்களை(தானுந்து) சென்னையில் உள்ள தொழில்சாலையில் இருந்து தயாரிக்கிறது. ஹுன்டாய் மார்ச் 2012 வரை, 1.5 மில்லியன் கார்களை சென்னையில் உள்ள தொழில்சாலையில் இருந்து 120 நாடுகளுக்கு ஏற்றுமதி செய்துள்ளது.டைம்லர் பேருந்து தொழில்சாலை சென்னை ஒரகடத்தில் 425 கோடி ரூபாய் முதலீட்டில் அமைந்துள்ளது. பாரத் லாரிகள் மற்றும் பேருந்துகள், பியூசோ லாரிகள் , மெர்சிடஸ் பென்ஸ் பேருந்துகள் என மூன்று பிராண்டுகளை ஒரே கூரையின் கீழ் தயாரிக்கும்  டெய்ம்லர் ஆலை உலகில் ஓரகடத்தை தவிர வேறு எங்கும் இல்லை.

கீழே தமிழ்நாட்டில், தயாரிக்கபடும் டயர்/சக்கரம் நிறுவனங்கள், நிறுவிய வருடம், மற்றும் முதலீடு 

* ஹூண்டாய் - 1996 - சென்னை 
* போர்டு - மறைமலை நகர், சென்னை - நேரடி வேலை: 2000, தயாரிப்பு திறன் ஒரு வருடத்தில் 100,000  தானுர்ந்தி
* பி.எம்.டபிள்யூ- சனவரி 2006 - 1 பில்லியன் ரூபாய் முதலீடு 
*  நாஜா[மலேசிய தானுந்து] - சனவரி 2007 
* ஆட்டோமொபைல் சோதனை வசதி 
* மிட்சுபிசி மோட்டார்ஸ் - திறன் ஒரு வருடத்தில் 12,000 தானுர்ந்தி
* விஸ்டியான்
* மகிந்திரா அண்டு மகிந்திரா
* இந்துஸ்தான் மோட்டார்ஸ் லிமிட்டெட்
* நிசான்

## இவற்றையும் பார்க்க
* தமிழ்நாட்டுப் பொருளாதாரம்
* தமிழ்நாடு வேளாண்மைத் தொழிற்துறை
* தமிழ்நாடு இலத்திரனியல் தொழிற்துறை

## மேற்கோள்கள்


## வெளி இணைப்புகள்
* Automobile industry — Why assemble in Tamil Nadu? -Sitharam Gurumurthi
* Tamil Nadu registers impressive growth in it & auto : CII Survey  
* India eyes 25 million automotive jobs  
* Indian auto firms eye global markets 
* மோட்டார் வாகன உபயோகத்தில் 2-ம் இடம் வகிக்கும் தமிழகம்-யாஹூ தமிழ் 

பகுப்பு:தமிழ்நாட்டு தொழிற்துறைகள்  

பகுப்பு:தானுந்துகள்
சிங்கராஜக் காடு

**சிங்கராஜா வனம்** (*Sinharaja Forest Reserve*) இலங்கையில் அமைந்துள்ள பாதுகாக்கப்பட்ட தேசிய வனமாகும். இது இலங்கையின் சபரகமுவா, தென் மாகாணங்களின் எல்லையில் இரத்தினபுரி, காலி , மாத்தறை மாவட்டங்களில் தாழ்நில ஈரவலயத்தில் அமைந்துள்ளது. சிங்கராஜா வனம் கடல் மட்டத்தில் இருந்து 300 மீட்டர் தொடக்கம் 1170 மீட்டர் உயரம் கொண்ட அயன மண்டல மழைக்காடாகும். இக்காட்டின் உயிரினப் பல்வகைமை மிக அதிகமாகும். இதன் உயிரியல் முக்கியத்துவம் காரணமாக 1988ஆம் ஆண்டு முதல் யுனெஸ்கோவினால் உலக உரிமைத்தளமாக அறிவிக்கப்பட்டுள்ளது. உள்நாட்டு வெளிநாட்டு உல்லாசப் பயணிகளிடையே மிகப் பிரபலமான தளங்களில் ஒன்றாகும்.

இன்றைய சிங்கராஜா வனத்தின் பெரும்பகுதி 1875 ஆண்டு மே 8 ஆம் நாள், இலங்கைத் தரிசு நிலச்சட்டத்தின் கீழ் 4046 ஆம் இலக்க அரசிதழின் படி சிங்கராஜா வனம் இயற்கை ஒதுக்கீடாக அறிவிக்கப்பட்டது. 20 ஆம் நூற்றாண்டின் ஆரம்பத்தில் மேலும் பல பகுதிகள் இதற்குள் இணைக்கப்பட்டன. ஏப்ரல் 1978 ஆம் ஆண்டு இது உயிரின ஒதுக்கீடாக அறிவிக்கப்பட்டது. 1988 அக்டோபர் 21 ஆம் நாள் 528/14 அரசிதழின் படி, 7,648.2 எக்டயார் பரப்பளவு இலங்கையின் தேசிய உரிமைக் காடாக இது அறிவிக்கப்பட்டது. இதே ஆண்டு யுனெஸ்கோ 6,092 எக்டயார் காட்டு ஒதுக்கீடு மற்றும் 2,772 எக்டயார் முன்மொழியப்பட்ட காட்டு ஒதுக்கீடு  என்பவற்றை உள்ளடக்கிய 8,864 எக்டயார் பரப்பளவை உலக உரிமைத் தளமாக அறிவித்தது.

## காலநிலை
இது இலங்கையின் தாழ்நில ஈரவலயத்தில் அமைந்துள்ளது. சிங்கராஜா வனப்பகுதியில் ஆண்டுக்கு சராசரி வெப்பநிலை 23.6 செல்சியஸ் ஆகும். மே தொடக்கம் யூலை வரை தென்மேற்குப் பருவக் காற்று மூலமும், அக்டோபர் முதல் டிசம்பர் வரை வடகிழக்குப் பருவக் காற்று மூலமும்  இக்காடு  மழையைப் பெறுகின்றது. ஆண்டுக்கு சராசரியாக 2500 மில்லிமீட்டர் மழை இங்கே பொழிகின்றது.

## மேற்கோள்கள்

பகுப்பு:இலங்கையின் சுற்றுலாத் தலங்கள்
பகுப்பு:இரத்தினபுரி மாவட்டம்
பகுப்பு:இலங்கையின் உலக பாரம்பரியக் களங்கள்
அரசு விரைவுப் போக்குவரத்துக் கழகம்

**அரசு விரைவுப் போக்குவரத்துக் கழகம்** (*State Express Transport Corporation - SETC*) தமிழக அரசால் இயக்கப்படும் நெடுந்தூர பேருந்து சேவைத் துறையாகும். இது முன்பு *திருவள்ளுவர் போக்குவரத்துக் கழகம்* என அழைக்கப்பட்டது. சென்னையைத் தலைமையிடமாகக் கொண்டு இயங்கும் இத்துறையில் 300கிமீ-க்கு அதிகமான தொலைவான வழித்தடங்களில் இத்துறையின் பேருந்துகள் இயக்கப்படுகின்றன. இது தமிழ்நாடு அரசுப் போக்குவரத்துக் கழத்தின் 8 பிரிவுகளில் ஒன்றாகும்.

இக்கழகத்தின் பேருந்துகள் தமிழகத்தின் முக்கியமான மாவட்டத் தலைநகரங்கள், வரலாற்றுச் சிறப்புமிக்க இடங்கள், சமய வழிபாட்டுத் தலங்கள் மற்றும் கேரளம், கர்நாடகம், ஆந்திரப் பிரதேசம், புதுச்சேரி ஆகிய மாநிலங்களின் முக்கிய நகரங்களையும் இணைக்கின்றன.

அரசு விரைவு பேருந்துகளில் கீழ்கண்ட வகைகள் உள்ளன

குளிர்சாதன வசதியற்ற இருக்கைப் பேருந்து (Non AC Seater) 

குளிர்சாதன வசதியற்ற இருக்கை, படுக்கைப் பேருந்து (Non AC Seater Cum Sleeper)

குளிர்சாதன வசதியற்ற படுக்கைப் பேருந்து (Non A/C Sleeper)

 குளிர்சாதன இருக்கைப் பேருந்து (A/C Seater)

 உயர்ரக குளிர்சாதன இருக்கைப் பேருந்து (Multi axle A/C Seater)

குளிர்சாதன படுக்கைப் பேருந்து (A/C Sleeper)

குளிர்சாதன இருக்கை படுக்கைப் பேருந்து (A/C Seater Cum Sleeper)alt=|thumb|தமிழ்நாடு அரசு விரைவுப் பேருந்து

## தோற்றமும் வளர்ச்சியும்
தமிழக அரசால் மாவட்டங்களின் தலைநகரங்களை இணைக்க 1975ம் ஆண்டு அதிவிரைவுப் பேருந்துப் போக்குவரத்தினைத் தொடங்க முடிவு செய்யப்பட்டது. 15 செப்டம்பர் 1975 சென்னையிலிருந்து இந்த சேவை தொடங்கப்பட்டது. பின்னர் 14 ஜனவரி 1980ல் *திருவள்ளுவர் போக்குவரத்துக் கழகம்*-ஆக செயல்படத் தொடங்கியது.

1990-ம் ஆண்டு திருவள்ளுவர் போக்குவரத்துக் கழகம் ஜெயலலிதா போக்குவரத்துக் கழகம், திருவள்ளுவர் போக்குவரத்துக் கழகம் என இரண்டாக பிரிக்கப்பட்டது. ஜெயலலிதா போக்குவரத்துக் கழகம் வெளிமாநிலங்களுக்கும், திருவள்ளுவர் போக்குவரத்துக் கழகம் மாநிலத்திற்கு உள்ளேயும் சேவையை வழங்கியது. ஜெயலலிதா போக்குவரத்துக் கழகம் பிற்காலத்தில் ராஜீவ்காந்தி போக்குவரத்துக் கழகம் என பெயர்மாற்றம் செய்யப்பட்டது. 1996-ம் ஆண்டு ராஜீவ்காந்தி போக்குவரத்துக் கழகமும், திருவள்ளுவர் போக்குவரத்துக் கழகமும் இணைக்கப்பட்டு  மாநில அரசு விரைவுப் போக்குவரத்துக் கழகம் உருவாக்கப்பட்டது.

## சேவைகள்
இப்போது பெரும்பாலான வழித்தடங்களில் இயங்கும் இத்துறையின் பேருந்துகள் அனைத்தும் அதிநவீன சொகுசு பேருந்துகளாக மாற்றப்பட்டு பயணத்திற்கு இனிமை சேர்க்கின்றன. விரைவு போக்குவரத்துக் கழகத்தில் தென் மாவட்டங்களான மதுரை, திருநெல்வேலி, கன்னியாகுமரி மாவட்டங்களிலிருந்து பெரும்பான்மையான பேருந்துகள் இயக்கப் படுகின்றன. விரைவு போக்குவரத்துக் கழகத்தில் தற்பொழுது 18 பணிமனைகள் உள்ளன. இதில் இரண்டு பணிமனைகள் பிற மாநிலங்களில்(திருவனந்தபுரம், பாண்டிச்சேரி) அமைந்துள்ளன. இப்போக்குவரத்துக் கழகத்தின் மேற்கூரை கட்டும் பிரிவு நாகர்கோவில் பணிமனையில் அமைந்துள்ளது.
## மேற்கோள்கள்

## இவற்றையும் பார்க்கவும்
* தமிழ்நாடு அரசுப் போக்குவரத்துக் கழகம்
* மாநகரப் போக்குவரத்துக் கழகம் - சென்னை 

## வெளி இணைப்புகள்
* அரசு விரைவுப் போக்குவரத்துக் கழகத்தின் அலுவல் வலைத் தளம்
* அரசு விரைவுப் போக்குவரத்துக் கழகத்தின் வலைத் தளம்

பகுப்பு:தமிழ்நாடு அரசு நிறுவனங்கள்
பகுப்பு:தமிழ்நாட்டுப் போக்குவரத்து
பூக்கள் பட்டியல்

* செவ்வரத்தம் பூ
* மல்லிகை
* முல்லை
* ரோசா
* தாமரை
* அல்லி
* அத்தி
* வாகை
* நித்திய கல்யாணி
* தும்பை
* நொச்சி
* பவழமல்லி
* கத்தாளம் பூ
* தாழம்பூ
* முல்லை
* கனகாம்பரம்
* சாதி மல்லி
* தாமரைப் பூ
* சூரியகாந்தி
* காகிதப் பூ
* செம்பருத்தி
* அரளிப்பூ
* அல்லிப் பூ
* அரசம் பூ
* வேப்பம் பூ
* ஆவரசம் பூ
* நந்தியாவட்டை
* தென்னம் பூ
* கமுகம் பூ
* நாகலிங்கப்பூ
* பூவரசம் பூ
* செவ்வந்தி
* அனிச்சம் பூ 
## இவற்றையும் காணவும்
*சங்ககால மலர்கள்
*மல்லிகை இனங்களின் பட்டியல்

பகுப்பு:தாவரவியல் பட்டியல்கள்
பகுப்பு:மலர்கள்
விலங்குகள் பட்டியல்

ர | ஆ | இ | ஈ | உ | ஊ | எ | ஏ | ஐ | ஒ | ஓ | ஃ க | ங | ச | ஞ | ட | ண | த | ந |ப | ம | ய | ர | ல | வ | ழ | ள | ற | ன __NOTOC__

## அ
* அணில்
* அனாக்கொண்டா பாம்பு
* அன்னப் பறவை

## ஆ
* ஆ
* ஆனை
* ஆடு
* ஆற்று நீர்நாய்
* ஆப்பிரிக்க காண்டா விலங்கு
* ஆப்பிரிக்க யானை

## உ,
* உடும்பு

## எ
* எருமை
* எலி

## ஓ
* ஒட்டகம்
* ஒட்டகச் சிவிங்கி
* ஒராங்குட்டான்
* ஓநாய்

## க
* கங்காரு
* கரடி
* கழுதை
* கடல் நாய், கடல் சிங்கம் ?, Sea lion
* காண்டாமிருகம்
* காட்டெருது - bison
* கீரி
* குதிரை
* குரங்கு
* குள்ள நரி
* குளவி
* குயில்
* கொடுங்கரடி
* கொரில்லா
* கோவாலா
* கோவேறு கழுதை

## ச
* சிங்கம்
* சிம்பன்சி
* சிறுத்தை
* சிட்டுக் குருவி
* செம்மறியாடு, கிடா
* சருகுமான்

## ந
* நரி
* நண்டு
* நத்தை
* நாய்
* நீர்யானை
* நீர்நாய் - Otter

## ப
* பனிக்கரடி
* பன்றி
* பாண்டா
* பீவர்
* புள்ளிமான்
* புலி
* பூனை
* பொனொபோ

## ம
* மரை
* மட்டக்குதிரை - Pony
* மான்
* மறிமான் - Antelope
* மாடு
* முள்ளம்பன்றி - Porcupine
* முதனி
* முயல்
* மூஸ், காட்டுமான்

## ய
* யானை

## ல
* லாமா 
* லெமூர்

## வ
* வரிக்குதிரை
* வேங்கை
* வெளி மான்

பகுப்பு:விலங்குகள்
பகுப்பு:உயிரியல் தொடர்பான பட்டியல்கள்
உலக செஞ்சிலுவை மற்றும் செம்பிறை நாள்

250px|thumb|அனைத்து நாடுகள் <font color=RED>'''செஞ்சிலுவை'''</font> மற்றும் <font color=RED>'''செம்பிறை'''</font> இயக்கத்தின் சின்னங்கள்
right|thumb|ஜீன் ஹென்றி டியூனண்ட், செஞ்சுலுவைச் சங்கத்தின் தந்தை

**உலக செஞ்சிலுவை மற்றும் செம்பிறை நாள்** (*International Red Cross and Red Crescent Day*) மே 8ஆம் நாளன்று அனைத்து நாடுகளிலும் கொண்டாடப்பட்டு வருகிறது.
முதலாவது நோபல் விருதைப் பெற்றவரும் செஞ்சிலுவைச் சங்கத்தின் ஆரம்பகர்த்தாவுமான  ஹென்றி டியூனாண்ட் (*Henry Dunant*) அவர்களின் பிறந்த நாளான (மே 8, 1828) இந்நாள் 1948 ஆம் ஆண்டிலிருந்து சிறப்பு நாளாக அங்கீகரிக்கப்பட்டது.

## வரலாறு
முதலாம் உலகப் போரின் பின்னர் சமாதானத்துக்கான தேவை உணரப்பட்டது. செக்கோசிலோவாக்கியாவில் சமாதானத்தை வலியுறுத்தி 1922 இல் ஈஸ்டர் திருநாளுக்காக மூன்று நாள் யுத்த நிறுத்தத்துக்கான வேண்டுகோள் விடப்பட்டது. இதுவே பின்னர் செஞ்சிலுவை மற்றும் செம்பிறை நாளாக அநுசரிக்கத் தூண்டுதலாக அமைந்தது. 1934 ஆம் ஆண்டு டோக்கியோவில் இடம்பெற்ற செஞ்சிலுவைச் சங்கத்தினரின் 15வது அனைத்துலக மாநாட்டில் இது கவனத்தில் எடுத்துக்கொள்ளப்பட்டது. இருப்பினும் 1948 ஆம் ஆண்டிலேயே இந்நாளை செஞ்சிலுவைச் சங்கத்தை ஆரம்பித்தவரான ஹென்றி டியூனண்ட்டின் நினைவாக ஆண்டுதோறும் கொண்டாடும் தீர்மானம் எடுக்கப்பட்டது. முதலில் இந்நாள் செஞ்சிலுவைச் சங்க நாள் என்றே அழைக்கப்பட்டது. எனினும் பின்னர் பல மாற்றங்களுக்குள்ளாகி 1984 இல் இருந்து இந்நாள் *உலக செஞ்சிலுவை மற்றும் செம்பிறை நாள்* என அழைக்கப்படுகிறது.

## மேற்கோள்கள்

## வெளி இணைப்புகள்
*உலக செஞ்சிலுவை மற்றும் செம்பிறை நாள் - 
*சர்வதேச செஞ்சிலுவைச மற்றும் செம்பிறை இயக்க இணையதளம்  - 

பகுப்பு:மே சிறப்பு நாட்கள்
பகுப்பு:பன்னாட்டு செஞ்சிலுவை மற்றும் செம்பிறைச் சங்கம்
தியாகராய நகர்

**தியாகராய நகர்** அல்லது **தி.நகர்** என்பது சென்னையின் மிக முக்கியமான மற்றும் பெரிய பகுதி. இது ஒரு முக்கியமான வணிகப்பகுதி. நகரின் மையத்தில் அமைந்துள்ளது. திராவிட இயக்கத்தவரில் முக்கியமானவரும் நீதிக்கட்சியைத் ஆரம்பித்தவர்களில் ஒருவருமான சர் பி.தியாகராயாவின் நினைவாக இப்பெயர் இடப்பட்டது. இது தென்சென்னை மக்களவைத் தொகுதிக்கு உட்பட்டதாகும். 

பாண்டி பஜாரும், உஸ்மான் சாலையும், ரங்கநாதன் தெருவும்தான் தி.நகரின் மிக முக்கியமான வணிகமையங்கள். ஆடைகள், அணிவகைகள், விளையாட்டுப்பொருட்கள், வீட்டு உபயோகப்பொருட்கள் இங்கு மிகக்குறைந்த விலையில் கிடைக்கும். இப்பகுதியில், பல்வேறுவகைச் சேலைகள் உட்பட்ட ஆடைகள், தங்க, வைர நகைகள் முதலியவற்றுக்கான, பல மாடிகளைக் கொண்ட மிகப் பெரிய விற்பனை நிலையங்களுடன், நடைபாதைக் கடைகளும் செயற்படுகின்றன. விடுமுறை நாட்களிலும், பொங்கல் போன்ற திருவிழாக் காலங்களிலும் இந்தப்பகுதியில் கூட்டம் நிரம்பி வழியும். 

திருமணம் முதலியவற்றுக்காக ஆடை அணிகள் வாங்குவதற்காகப் பலர் தொலை தூரங்களிலிருந்தும் இப் பகுதிக்கு வருகிறார்கள். உள்நாட்டிலிருந்து மட்டுமன்றி, இலங்கை, மலேசியா, சிங்கப்பூர், கனடா, மற்றும் பல ஐரோப்பிய நாடுகளிலிருந்தும் கூடச் சிறப்புத் தேவைகளுக்கான பொருட்களை வாங்குவதற்குத் தமிழ் மக்கள் இப்பகுதிக்கு வருவதைக் காணமுடியும். இதனால் பல தங்கு விடுதிகளும், உணவு விடுதிகளும் இங்கே பெருமளவில் உள்ளன.

தியாகராஜ நகரில் பல புத்தக வெளியீட்டு நிறுவனங்களும் உள்ளன.

## மேற்கோள்கள்

﻿

பகுப்பு:சென்னை சுற்றுப் பகுதிகள்
பகுப்பு:சென்னை மாவட்டத்திலுள்ள ஊர்களும் நகரங்களும்
திருவல்லிக்கேணி

**திருவல்லிக்கேணி** (Thiruvallikkeni) சென்னை மாநகராட்சியில் உள்ள ஒரு பகுதியாகும். மெரீனா கடற்கரையை ஒட்டியுள்ள பகுதி இது. இங்கு உள்ள பார்த்தசாரதி கோயில் (பெருமாள் கோயில்) மிகவும் புகழ் பெற்றதாகும். இந்தக் கோயில் பொ.ஊ. 8-ஆம் நூற்றாண்டில் பல்லவர் காலத்தில் கட்டப்பட்டதாக நம்பப்படுகிறது. திருவல்லிக்கேணி வைணவர்களின் 108 திவ்யதேசங்களில் ஒன்று.

திருவல்லிக்கேணி மட்டைப்பந்து ஆட்டத்திற்கு மிகவும் புகழ்பெற்றதாகும். எம்.ஏ. சிதம்பரம் மைதானம் திருவல்லிக்கேணியில் உள்ளது.

## பெயர்க்காரணம்
திரு+அல்லி+கேணி என்பது திருவல்லிக்கேணி என்று ஆயிற்று. அல்லி மலர்கள் நிரம்பப் பெற்றதால் இப்பெயர் பெற்றதாகக் கூறுவர்.

## சமயம்
இந்தப் பகுதியில் சம அளவில் இந்துக்களும் இசுலாமியர்களும் உள்ளனர். தென் இந்தியாவிலேயே மிகவும் பழமை வாய்ந்த மசூதிகள் சில இங்குதான் உள்ளன. மக்கள் சமய நல்லிணக்கத்துடன் வாழ்கின்றனர். சட்டசபைத் தேர்தலில் இசுலாமியர்கள் வெற்றி பெறுவது, வினாயகர் ஊர்வலத்திற்கு இசுலாமியர் நிதி வழங்குவதைக் கொண்டு இதனை அறியலாம்.

## வாலாஜா மசூதி
சென்னை திருவல்லிக்கேணியில் உள்ள ஜான்பஜார் (ஜாம் பஜார்) பகுதியில் வாலாஜா சாலையில் வாலாஜா மசூதி அமைந்துள்ளது. இம்மசூதி 1795ஆம் ஆண்டு வாலாஜா குடும்பத்தினரால் நவாப் அவர்களின் நினைவாக‌ கட்டப்பட்டது.

## தங்கும் விடுதிகள்
திருவல்லிக்கேணி பிரம்மச்சாரிகளின் சொர்க்கம் என்றும் அழைக்கப்படுகிறது. "மான்சன்"(*Mansion*) என்று அழைக்கப்படும் தங்கும் விடுதிகள் இங்கு நிறைய உள்ளன. வேலை தேடிச் சென்னைக்கு வரும் பல இளைஞர்களுக்குத் திருவல்லிக்கேணி தான் புகலிடமாக உள்ளது. தமிழ், ஆங்கிலம், மலையாளம், தெலுங்கு, இந்தி என பல மொழிகள் பேசும் இளைஞர்களை இங்கு காணலாம்.

## வியாபாரம்

திருவல்லிக்கேணி புத்தகங்களுக்கும் பெயர் பெற்றது. பல பழைய புத்தகக்கடைகள் இங்கு உண்டு. இங்கு உள்ள பைகிராப்ட்ஸ் சாலை சிறிய தி.நகர் என்று அழைக்கப்படுகிறது, அச்சகங்களும் நகலகங்களும் இங்கு ஏராளம். பலவிதமான ஆடைகள் இங்கு கிடைக்கும். பல சிறிய மற்றும் பெரிய உணவுவிடுதிகள் உள்ளன. மேலும் திருவல்லிக்கேணி பகுதியில் பிரியாணிக் கடைகள் அதிகம் உண்டு. மீன் விற்கும் சந்தையும், ஜாம் பஜார் என்ற காய்கறிச் சந்தையும் அருகிலேயே உள்ளன.

## குறிப்பிடத்தக்கவர்கள்
*மகாகவி பாரதியார் தன்னுடைய கடைசிக் காலத்தைத் திருவல்லிக்கேணிப் பகுதியில் தான் கழித்தார். அவரின் நினைவில்லம் திருவல்லிக்கேணி பகுதியில் தான் அமைந்துள்ளது.
*எழுத்தாளர் சுஜாதா
*கிரிக்கெட் வீரர் எம். ஜே. கோபாலன் 
*கிரிக்கெட் வீரர் கிருஷ்ணமாச்சாரி ஸ்ரீகாந்த் 
*டபிள்யூ. வி. ராமன்
150 வருடம் பழமைவாய்ந்த இந்து மேல்நிலை பள்ளி இங்கு தான் உள்ளது. நோபல் பரிசு வென்ற சுப்பிரமணியன் சந்திரசேகர் இப்பள்ளியில் (1922–1925) படித்தவர் ஆவார்.

## நாலாயிரப் பிரபந்தத்தில் திருவல்லிக்கேணி
நாலாயிர திவ்யப் பிரபந்தத்திலிருந்து திருவல்லிக்கேணியை சுட்டிக்காட்டிப் பாடப்பட்ட ஒரு பாசுரம்:

::*வேதத்தை வேதத்தின் சுவைப்பயனை விழுமிய முனிவர் விழுங்கும்*
::*கோது இல் இன் கனியை நந்தனார் களிற்றை குவலயத்தார் தொழுதேத்தும்*
::*ஆதியை அமுதை என்னை ஆளுடை அப்பனை ஒப்பவரில்லா*
::*மாதர்கள் வாழும்  மாடமாமயிலைத் *'திரு அல்லிக்கேணி*' கண்டேனே.*

## அமைவிடம்

## அரசியல்
திருவல்லிக்கேணி பகுதியானது, சேப்பாக்கம்-திருவல்லிக்கேணி (சட்டமன்றத் தொகுதி) சார்ந்தது. மேலும், இப்பகுதி, மத்திய சென்னை மக்களவைத் தொகுதி சார்ந்ததுமாகும்.

## மேற்கோள்கள்

பகுப்பு:சென்னை சுற்றுப் பகுதிகள்
கோடம்பாக்கம்

**கோடம்பாக்கம்** (*Kodambakkam*) சென்னையின் முன்னேறிய பகுதிகளில் ஒன்றாகும். முக்கிய குறியீட்டு நிறுவனங்களாக மீனாட்சி சுந்தரராசன் மகளிர் கலைக்கல்லூரியும், இருபாலரும் சேர்ந்து பயிலும் பொறியியற் கல்லூரியும் அமைந்துள்ளன. விதவிதமான ஆடைகளை விற்பனை செய்யும் சேகர் எம்போரியம் இப்பகுதியில் மிகப் பிரபலமாகக் கருதப்படும். இப்பகுதியிலேயே நடிகர் ரஜினிகாந்த் அவர்களால் கட்டப்பெற்று பராமரிக்கப்பட்டுவரும் கல்யாணமண்டபம் பிரபலமானது. லிபர்ட்டி சினிமா தியேட்டரும் இங்குதான் இருந்தது. அந்த இடத்தில் தற்சமயம் லிபர்ட்டி பார்க் என்ற ஹோட்டலும், பாரத வங்கியும் செயல்பட்டு வருகின்றன. கோடம்பாக்கம் என்றாலே தமிழ்த் திரையுலகைத்தான் குறிப்பிடுவர். தமிழ்த் திரையுலகின் பெயரான‌ கோலிவுட் கோடம்பாக்கத்திலிருந்து வந்ததாகும். தமிழ்த் திரையுலகின் பல பிரபலங்கள் இங்கு வசிக்கின்றனர். ஏ.வி.எம். போன்ற பல திரைப்படத் தயாரிப்பு நிறுவனங்கள் கோட‌ம்பாக்க‌த்தின் அருகில் அமைந்துள்ளன.

## அமைவிடம்
தியாகராய நகர், வடபழநி, நுங்கம்பாக்கம், சூளைமேடு, அசோக் நகர் மற்றும் மேற்கு மாம்ப‌லம் ஆகிய சென்னையின் பிற பகுதிகள் கோடம்பாக்கத்தின் எல்லைகளாக உள்ளன. சென்னைக் க‌ட‌ற்க‌ரையிலிருந்து தாம்ப‌ர‌ம் வரைச் செல்லும் புற‌ந‌க‌ர் ர‌யில் பாதை கோட‌ம்பாக்க‌ம் வ‌ழியாக‌ச் செல்கின்ற‌து. கோடம்பாக்கம் புற‌ந‌க‌ர் ர‌யில்நிலைய‌ம் இப்பாதையில் அமைந்துள்ள‌து.

கோடம்பாக்கம் வ‌ழியே செல்லும் **ஆற்காடு சாலை** (என்.எஸ்.கே சாலை) வர்த்தக/வணிக நிறுவனங்கள், கடைகள் மற்றும் உணவு விடுதிகள் நிறைந்த பகுதியாகும். யுனைட்டட் இந்தியா காலனி, **ரங்கராஜபுரம்**, **டிரஸ்ட்புரம்** மற்றும் **டெய்லர்ஸ் எஸ்டேட்** ஆகிய பகுதிகள் கோடம்பாக்கத்தின் குடியிருப்புப் பகுதிகளாகும்.

## நிறுவனங்கள்
லிபர்டி திரையரங்கம், இளையராஜா ஸ்டுடியோஸ், சேகர் பேரங்காடி, மேனகா அழைப்பிதழ்கள், மீனாட்சி கல்லூரி, மீனாட்சி சுந்தரராஜன் பொறியியல் கல்லூரி, லயோலா மேனிலைப்பள்ளி மற்றும் பாத்திமா மேனிலைப்பள்ளி ஆகியவை கோடம்பாக்கத்தில் பிரசித்தி பெற்ற நிறுவனங்களாகும். ஆங்கிலச் செய்திப் பத்திரிக்கையான‌ 'மீடியா வாய்ஸ்' கோடம்பாக்கத்திலிருந்துத்தான் வெளியாகிறது.

## மேற்கோள்கள்

பகுப்பு:சென்னை சுற்றுப் பகுதிகள்
நீரிணை

thumb|175px|நீரிணையின் அமைப்பைக் காட்டும் வரைபடம்
thumb|right|ஜிப்ரால்ட்டர் நீரிணையைக் காட்டும் படம். ஸ்பெயின் இடது பக்கத்திலும், மொரோக்கோ வலது பக்கத்திலும் உள்ளன.
**நீரிணை** (*strait*) என்பது, இரண்டு பெரிய நீர்ப்பரப்புக்களை ஒரு நிலப்பகுதியூடாக இணைக்கும் ஒடுக்கமான நீர்ப்பரப்பு ஆகும். இதனால் நீரிணை பொதுவாக இரண்டு பெரிய நிலப் பகுதிகளுக்கு இடையே இருக்கும். உலகிலுள்ள பல நீரிணைகள் அனைத்துலகக் கடற் போக்குவரத்தில் பெரும் பங்கு வகிப்பதனால் இவை பொருளியல் ரீதியில் முக்கியமானவை. இதனால் இவற்றைக் கட்டுப்பாட்டில் வைத்திருப்பதற்காகப் பல போர்கள் நடைபெற்றிருக்கின்றன. 

## உலகின் முக்கிய நீரிணைகள்
*டோவர் நீரிணை - இங்கிலாந்துக்கும், பிரான்சுக்கும் இடையில் உள்ளது. வட கடலையும், ஆங்கிலக் கால்வாயையும் இணைக்கிறது.
*ஜிப்ரால்ட்டர் நீரிணை - அத்திலாந்திக் பெருங்கடலுக்கும், மத்திய தரைக் கடலுக்கும் இடையிலுள்ள ஒரே இயற்கைத் தொடுப்பு.
*பொஸ்போரஸ் - மத்திய தரைக் கடலையும், கருங்கடலையும் இணைக்கின்றது.
*மகெல்லன் நீரிணை - அத்திலாந்திக் பெருங்கடலையும், பசிபிக் பெருங்கடலையும் இணைக்கின்றது.
*பெரிங் நீரிணை - அலாஸ்காவுக்கும், சைபீரியாவுக்கும் இடையில் உள்ளது. பசிபிக் மற்றும் ஆர்க்டிக் பெருங்கடல்களை இணைக்கின்றது.
*ஹோர்முஸ் நீரிணை - பாரசீகக் குடாவையும், ஓமான் குடாவையும் இணைக்கின்றது. இதனூடாகவே வளைகுடாவின் பெட்ரோலியம் உலகின் பல பகுதிகளுக்கும் கொண்டு செல்லப்படுகின்றது.
*மலாக்கா நீரிணை - மலேசியத் தீவக்குறைக்கும், சுமாத்திராவுக்கும் இடையில் அமைந்துள்ள இது, இந்துப் பெருங்கடலையும், வட சீனக் கடலையும் இணைக்கிறது. 
*பாஸ் நீரிணை - இந்துப் பெருங்கடலையும், பசிபிக் பெருங்கடலையும் இணைக்கும் இது, ஆஸ்திரேலியாவுக்கும், தாஸ்மேனியாவுக்கும் இடையில் அமைந்துள்ளது.
*பாக்கு நீரிணை - இந்தியாவுக்கும், இலங்கைக்கும் இடையில் உள்ள இந் நீரிணை, இந்தியப் பெருங்கடலையும், வங்காள விரிகுடாவையும் இணைக்கிறது.
*டென்மார்க் நீரிணை - கிரீன்லாந்திற்கும் ஐஸ்லாந்திற்கும் இடையில் அமைந்துள்ள இந்த நீரிணை ஆர்க்டிக் பெருங்கடலின் நீட்டிப்பான கிரீன்லாந்து கடலையும் அட்லாண்டிக் கடலையும் இணைக்கிறது.
*சிசிலி நீரிணை சிசிலிக்கும் துனிசியாவுக்கும் இடையே அமைந்துள்ளது
பெருவெளி (இதழ்)

**பெருவெளி** இலங்கையின் அக்கரைப்பற்றிலிருந்து வெளிவர ஆரம்பித்திருக்கும் ஓர் இதழ். காலாண்டிதழாக வெளிவரும் இது பெருவெளி செயற்பாட்டாளர்களினால் வெளியிடப்படுகிறது. பெருவெளியில் பின்நவீனத்துவப் பிரதிகள் குறிப்பிடத்தக்க அளவில் இடம்பெறுகின்றன. பல முஸ்லிம் எழுத்தாளர்கள் இவ்விதழிற்குப் பங்களிக்கிறார்கள்.

## வெளி இணைப்பு
* காலச்சுவட்டில் வெளிவந்த அறிமுகம் 

**பெருவெளி இதழில் பெருவெளி பற்றிய கருத்திலிருந்து..**

இலங்கையிலிருந்து வெளிவந்து கொண்டிருக்கும் சிற்றிதழ். அனைத்து வகையான அதிகாரங்களினதும் மையங்களினை நோக்கி அவற்றின் வக்கிரங்களை எதிர்த்து கதையாடுகிறது. பின்நவீனத்துவம், முஸ்லிம் தேசம் என்ற தளங்களின் முக்கிய பங்காற்றலினை பெருவெளி செய்து கொண்டிருக்கிறது. வெளியீடுகள், கதையாடல் நிகழ்வுகள் என்று விரிந்த தளங்களில் இயங்கிக் கொண்டிருக்கும் பெருவெளி இதுவரை 05 இதழ்களை அச்சில் கொண்டுவந்துள்ளது. வலைப்பின்னலூடாய் மிக விரிந்த கதையாடலுக்கு அனைவரையும் பெருவெளி அழைக்கிறது.

*பெருவெளி இடுகைகள்

பகுப்பு:ஈழத்து சஞ்சிகைகள்
பகுப்பு:ஈழத்து முஸ்லீம் இலக்கியம்
பிரிட்டானிகா தகவல் களஞ்சியம் (தமிழ்)

thumb|right|150px|'''பிரிட்டானிகா தகவல் களஞ்சியம் (தமிழ்)'''
ஆங்கிலத்தில் வெளியிடப்படும் கலைக்களஞ்சியமான பிரித்தானிக்கா கலைக்களஞ்சியத்தின் சுருங்கிய வெளியீடான 'பிரிட்டானிக்கா கன்சைஸ் என்சைக்ளோபீடியா' வின் தமிழ் மொழிபெயர்ப்பு **பிரிட்டானிகா தகவல் களஞ்சியம்** ஆகும்.  இந்த படைப்பு மூன்று தொகுதிகளாக 3120 பக்கங்களுடன் 28,000 கட்டுரைகளுடனும் 2400 புகைப்படங்கள், ஓவியங்கள், அட்டவணைகள், வரைபடங்களுடனும் விகடன் நிறுவனத்தால் வெளியிடப்பட்டுள்ளது.

## இவற்றையும் பார்க்க
* நுபீடியா
* விக்கிப்பீடியா

## வெளி இணைப்புகள்
* தினமலர் புத்தகத்தில்
* விகடன் இணையத்தில்

பகுப்பு:பொதுத் தமிழ்க் கலைக்களஞ்சியங்கள்
பகுப்பு:பிரித்தானிக்கா கலைக்களஞ்சியத்தை அடிப்படையாகக் கொண்ட ஆங்கிலம் அல்லாத பிறமொழி படைப்புகள்
கே. ஜி. அமரதாச

**கே. ஜி. அமரதாச** தமிழையும் தமிழ் இலக்கியத்தையும் சிங்கள மக்களுக்கு அறிமுகப்படுத்துவதில் முன்னின்று உழைத்த சிங்களத் தமிழ் அறிஞர் ஆவார்.

1957இல் இலக்கிய உலகிற்குப் பிரவேசித்த அமரதாச தேசிய இனப்பிரச்சனையின் கூர்மையை புரிந்து கொண்டவர். தேசிய ஒருமைப்பாடு ஒருவழிப் பாதையல்ல எனக்கருதினார். பல தமிழ் இலக்கியப் படைப்புகளை மொழிபெயர்த்து சிங்களப் பத்திரிகைகளின் மூலம் சிங்கள வாசகர்களுக்கு அறிமுகப்படுத்தினார். இலங்கைக் கலாச்சார அமைச்சில் பணிபுரிந்தார்.

பாரதி நூற்றாண்டை முன்னிட்டு இலங்கை முற்போக்கு எழுத்தாளர் சங்கம் வெளியிட்ட *பாரதி பத்ய* என்னும் நூலில் மகாகவி பாரதியாரின் கவிதைகள் பல அமரதாசவின் மொழிபெயர்ப்பில் இடம்பெற்றன. *பாரத மாதா திருப்பள்ளி எழுச்சி*, *எங்கள் நாடு*, *சுதந்திரதேவியின் துதி*, *புதிய ருஷ்யா*, *விடுதலை* போன்ற பல பாடல்களை அவர் மொழிபெயர்த்திருந்தார்.

எஸ். எம். ஹனிபா எழுதிய *மகாகவி பாரதி* நூலைச் சிங்களத்தில் மொழிபெயர்த்தார். கண்டி-கல்ஹின்னை தமிழ் மன்றம் இதனை வெளியிட்டது.

## உசாத்துணை
*முருகபூபதி, லெ., *நெஞ்சில் நிலைத்த நெஞ்சங்கள்*, சென்னை, 1995

பகுப்பு:சிங்களத் தமிழறிஞர்கள்
பகுப்பு:இலங்கை பௌத்தர்கள்
பகுப்பு:தமிழ்-சிங்களம் மொழிபெயர்ப்பாளர்கள்
வலது வெண்ட்டிரிக்கிள்

**இடது வெண்ட்டிரிக்கிள்** மனித இதயத்தில் உள்ள நான்கு அறைகளில் (இரு ஏட்ரியங்கள், இரு வெண்ட்டிரிக்கிள்கள்) ஒன்று ஆகும். இது ஆக்ஸிஜன் அற்ற இரத்தத்தை மூவிதழ் வால்வு வழியாக வலது ஏட்ரியத்தில் இருந்து பெறுகிறது. பின்னர் நுரையீரல் வால்வு வழியே நுரையீரல் தமனிக்கு அனுப்புகிறது.

## மேலும் பார்க்க

* வலது இதயம்
* இடது இதயம்

பகுப்பு:குருதிக்கால் அமைப்பு
ஓர்முசு நீரிணை

**ஓர்முசு நீரிணை** (*Straits of Hormuz*, **ஹோர்முஸ் நீரிணை**) தென்கிழக்கில் ஓமான் குடாவையும், தென்மேற்கில் பாரசீகக் குடாவையும் கொண்டு அமைந்துள்ள ஒரு குறுகலான கடற் பரப்பாகும். இதன் வடக்கில் ஈரானும், தெற்கில் ஐக்கிய அரபு அமீரகமும், ஓமானின் ஒரு பகுதியான முசாந்தமும் அமைந்துள்ளன. ஹோர்முஸ் நீரிணையில் ஹோர்முஸ் தீவும் அமைந்துள்ளது.

இந் நீரிணையின் மிக ஒடுங்கிய பகுதி 21 மைல்கள் அகலம் கொண்டது. இதிலே, ஒன்றிலிருந்து ஒன்று 2 கிலோமீட்டர் தூரத்தில் அமைந்துள்ள, ஒவ்வொன்றும் ஒரு மைல் அகலம் கொண்ட, இரண்டு கால்வாய்கள் கப்பல் போக்குவரத்துக்குப் பயன்படுகின்றன. பாரசீகக் குடாவைச் சுற்றியுள்ள, பெட்ரோலிய உற்பத்தி நாடுகள், திறந்த கடற்பகுதியை அடைவதற்கான ஒரே வழி இதுவே. உலகில் பயன்படுத்தப்படும் எண்ணெயின் 20% இந் நீரிணையூடாகவே கொண்டு செல்லப்படுகின்றது. இதனால் வளைகுடா நாடுகளைப் பொறுத்தவரை இந் நீரிணை, இராணுவ முக்கியத்துவம் கொண்ட ஒன்றாகும்.

2012இல் ஈரான் அணு உலைக்கு எதிராக அந்நாடு மீது அமெரிக்கா பொருளாதாரத் தடை விதித்துள்ளதை அடுத்து இந்த வழியே செல்லும் எண்ணெய் கப்பல்களை மறிப்போம் என்று ஈரான் அறிவித்தது. அதனைத் தொடர்ந்து இவ்வழியே ஏற்றுமதியாகும் எண்ணெய் வியாபாரத்திற்கு பெரும் அச்சுறுத்தல் ஏற்பட்டது.

ஈரான் எண்ணெய்க்கு ஐரோப்பிய ஒன்றியம் தடை விதித்திருப்பதற்கு எதிராக அரேபிய தீபகற்பத்தின் கச்சா எண்ணெய்களை உலகிற்கு எடுத்து செல்லும் முக்கிய வழியான ஓர்முசு நீரிணையை மூடுவதற்கு ஈரான் நாடாளுமன்ற உறுப்பினர்கள் 100 பேர் கையெழுத்திட்டனர்.

2026 இசுரேல்-அமெரிக்கா கூட்டாக ஈரான் மீது தாக்குதல்கள் நடத்தியதற்கு மத்தியில், ஈரானின் அதியுயர் தலைவர் அலி காமெனி படுகொலை செய்யப்பட்டதைத் தொடர்ந்து, 2026 பிப்ரவரி 28 அன்று, ஈரானின் புரட்சிகரக் காவலர்கள் ஓர்முசு நீரிணை வழியாகக் கப்பல் பாதைகள் "அனுமதிக்கப்படவில்லை" என்று அறிவித்தனர். 2026 மார்ச் 2 அன்று, இசுலாமிய புரட்சிகர பாதுகாப்புப் படைகள் ஓர்முசு நீரிணை மூடப்படுவதாக அதிகாரபூர்வமாக அறிவித்தனர்.

## மேற்கோள்கள்

## வெளியிணைப்புகள்
*Pipeline to bypass Hormuz to be ready soon

பகுப்பு:ஈரானின் நீர்நிலைகள்
பகுப்பு:இந்தியப் பெருங்கடலின் நீரிணைகள்
ஜி8+5

**ஜி8+5** என்பது ஜி8 நாடுகள் (கனடா, பிரான்ஸ், ஜெர்மனி, இத்தாலி, ஜப்பான், ரஷ்யா, ஐக்கிய இராச்சியம், ஐக்கிய அமெரிக்க நாடுகள்) மற்றும் பொருளாதார வளர்ச்சியடைந்து வரும் நாடுகளின் (இந்தியா, சீனா, தென்னாப்பிரிக்கா, பிரேசில், மெக்சிகோ) அதிபர்களும் பிரதமர்களும் கொண்ட குழுவாகும்.

## மேலும் பார்க்க
* ஜி8
* ஜி4
* ஜி-20
* ஜி-7
* ஜி8+5

பகுப்பு:பன்னாட்டு அமைப்புகள்
பண்டு மொழிகள்

right|261px|thumb|பான்டு மற்றும் ஏனைய நைகர்-கொங்கோ மொழிகளின் புவியியற் பரவலைக் காட்டும் நிலப்படம்.

**பண்டு மொழிகள்** நைகர்-கொங்கோ மொழிக் குடும்பத்தைச் சேர்ந்த பல மொழிகளின் குழுமம் ஆகும். உண்மையில் பண்டு மொழிகள், நைகர்-கொங்கோ மொழிக் குடும்பத்தின் துணைக் குழுவான பான்டோயிட் குழுமத்தின் ஒரு பகுதியாகும். பண்டு மொழிக் குழுவில் 513 மொழிகள் இருப்பதாகக் கணக்கிடப்பட்டுள்ளது. இதே கணக்கீட்டின்படி, பான்டோயிட் குழுமத்தில் 681 மொழிகளும், நைகர்-கொங்கோ மொழிக் குடும்பத்தில் 1514 மொழிகளும் உள்ளன.

பண்டு மொழிகள் தற்கால நைஜீரியாவுக்கு கிழக்கிலும் தெற்கிலும் உள்ள பகுதிகளில் பேசப்படுகின்றன. அதாவது, மத்திய ஆபிரிக்கா, கிழக்கு ஆபிரிக்கா மற்றும் தெற்கு ஆபிரிக்கப் பகுதிகள் இம் மொழிகள் பேசப்படும் பகுதிகளாகும். மேற்குறிப்பிட்ட பண்டு மொழிப் பகுதிகளில், நைகர்-கொங்கோ மொழிக் குடும்பத்தைச் சாராத வேறு மொழிகளும் காணப்படுகின்றன.

பண்டு என்ற சொல்லை முதன் முதலில் இம் மொழிகள் தொடர்பில் பயன்படுத்தியவர், வில்ஹெல்ம் ஹென்றிக் இம்மானுவேல் பிளீக் (1827-1875) என்பவராவார். இது *[[மக்கள்]]* என்னும் பொருள் தருவது.

## குறிப்புகள்


பகுப்பு:பாண்டு மொழிகள்
வடமேற்குக் காக்கேசிய மொழிகள்

**பொன்டிக்**, **அப்காஸ்-அத்யாகே**, **சிர்க்காசியன்** போன்ற பல பெயர்களால் குறிப்பிடப்படும் **வடமேற்குக் காக்கேசிய மொழிகள்**, சிறப்பாக, ரஷ்யா, ஜோர்ஜியா, துருக்கி, மற்றும் மத்திய கிழக்குப் பகுதிகளில் பரந்துள்ள சிறு சமுதாயங்கள் மத்தியில் காணப்படும் மொழிக் குடும்பம் ஆகும்.

## வகைப்பாடு

வடமேற்குக் காக்கேசிய மொழிக் குடும்பத்தில் அடையாளம் காணப்பட்ட ஐந்து மொழிகள் உள்ளன. அப்காஸ், அபாஸா, காபர்டியன் அல்லது கிழக்கு சிர்காசியன், ஆதிகே அல்லது மேற்கு சிர்காசியன், உபிக் ஆகியவை இம் மொழிகளாகும். இவை பின்வருமாறு வகைப்படுத்தப்பட்டுள்ளன:

படிமம்:Northwest Caucasian languages Tamil.png

பகுப்பு:மொழிக் குடும்பங்கள்